**Moment de Rugă**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Moment de Rugă

O, Dumnezeule Preasfânt,

Atât de mult ai iubit lumea

Creată prin înţelepciunea

Dumnezeiescului Cuvânt,

Căci să trăiască pe pământ,

Ţi-ai arătat în har minunea.

Ţi-ai dat pe unicul Tău Fiu

Ca preţ de răscumpărare

La Golgota-n crucificare,

Pământul de-a nu fi pustiu

Ci stăpânit de-omul cel viu

În slavă, cinste şi-adorare!

Din marea sa neascultare

În care-a căzut prin păcat,

Prin dragoste Tu l-ai salvat

În Jertfa Sa cea iertătoare

Prin dragoste şi îndurare,

Prin harul cel nemăsurat!

L-ai readus din nou la viaţă

La fel ca-ntâia încoronare

Când a primit a Ta suflare,

În prima a vieţii dimineaţă

Fără de nori şi fără ceaţă,

Recunoscând a sa creare!

Flavius Laurian Duverna